CELEX: 52012JC0032
Language: lt
Date: 2012-11-08
Title: Bendras pasiūlymas TARYBOS REGLAMENTAS kuriuo iš dalies keičiamas 2011 m. kovo 21 d. Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte

|
			
		
		
		52012JC0032
		
			Bendras pasiūlymas TARYBOS REGLAMENTAS kuriuo iš dalies keičiamas 2011 m. kovo 21 d. Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte /* JOIN/2012/032 final - 2012/0317 (NLE) */
			
				
		
		
			
			   	AIŠKINAMASIS
MEMORANDUMAS
(1)              
2011 m. kovo 21 d. Taryba
priėmė Tarybos sprendimą 2011/172/BUSP dėl
ribojamųjų priemonių, taikytinų tam tikriems asmenims,
subjektams ir organizacijoms atsižvelgiant į padėtį Egipte. 
(2)              
... m. ... ... d.
Tarybos sprendimu 2012/.../BUSP numatoma iš dalies pakeisti Tarybos sprendimo
2011/172/BUSP 1 straipsnyje nustatytas nukrypti leidžiančias nuostatas,
siekiant išplėsti jų taikymo sritį, kad būtų sudarytos
sąlygos nutraukti lėšų ir ekonominių išteklių
įšaldymą, kai to reikia ES priimtam teismo arba administraciniam
sprendimui įvykdyti arba teismo sprendimo vykdymui užtikrinti
valstybėje narėje.
(3)              
            Kad šis sprendimas
įsigaliotų, būtina iš dalies pakeisti 2011 m. kovo 21 d.
Reglamentą (ES) Nr. 270/2011 dėl ribojamųjų
priemonių, taikytinų tam tikriems asmenims, subjektams ir
organizacijoms, atsižvelgiant į padėtį Egipte. 
(4)              
Reglamento (ES)
Nr. 270/2011 9 straipsnis susijęs su informacija, kuria dalijasi
asmenys, subjektai ir organizacijos, kad padėtų laikytis reglamento.
Pagal 9 straipsnio 2 dalį pateikta arba gauta informacija naudojama tik
tais tikslais, kuriais ji buvo pateikta arba gauta. Šiuo pakeitimu išaiškinama,
kad valstybėms narėms nedraudžiama dalytis šia informacija su Egiptu
ir kitomis valstybėmis narėmis pagal nacionalinę teisę,
padedant tam tikromis aplinkybėmis susigrąžinti pasisavintą
turtą. 
(5)              
Sąjungos vyriausiasis
įgaliotinis užsienio reikalams ir saugumo politikai ir Europos Komisija
siūlo atitinkamai iš dalies pakeisti 2011 m. kovo 21 d.
Reglamentą (ES) Nr. 270/2011.
2012/0317 (NLE)
Bendras pasiūlymas
TARYBOS REGLAMENTAS
kuriuo iš dalies keičiamas 2011 m. kovo
21 d. Reglamentas (ES) Nr. 270/2011 dėl ribojamųjų
priemonių, taikytinų tam tikriems asmenims, subjektams ir
organizacijoms, atsižvelgiant į padėtį Egipte

EUROPOS SĄJUNGOS
TARYBA,
atsižvelgdama į
Sutartį dėl Europos Sąjungos veikimo, ypač į jos 215
straipsnį, 
atsižvelgdama į 2011
m. kovo 21 d. Tarybos sprendimą 2011/172/BUSP dėl
ribojamųjų priemonių, taikytinų asmenims, subjektams ir
organizacijoms, atsižvelgiant į padėtį Egipte[1],
atsižvelgdama į
bendrą Sąjungos vyriausiojo įgaliotinio užsienio reikalams ir
saugumo politikai ir Europos Komisijos pasiūlymą,
kadangi:
(1)       2011 m. kovo 21 d.
Tarybos reglamentu (ES) Nr. 270/2011 dėl ribojamųjų
priemonių, taikytinų tam tikriems asmenims, subjektams ir
organizacijoms, atsižvelgiant į padėtį Egipte[2],
įgyvendinamos priemonės, numatytos Tarybos sprendime 2011/172/BUSP; 
(2)       ... m. ... ... d.
Tarybos sprendimu 2012/.../BUSP numatoma iš dalies pakeisti Tarybos
sprendimą 2012/172/BUSP, kad būtų sudarytos sąlygos
nutraukti lėšų ir ekonominių išteklių įšaldymą,
kai to reikia ES priimtam teismo arba administraciniam sprendimui įvykdyti
arba teismo sprendimo vykdymui užtikrinti valstybėje narėje;
(3)       Tarybos reglamento (ES) Nr.
270/2011 9 straipsnis susijęs su informacija, kuria asmenys, subjektai ir
įstaigos turi dalytis su valstybių narių kompetentingomis
institucijomis ir kuri perduodama Komisijai, siekiant padėti laikytis
reglamento. Pagal 9 straipsnio 2 dalį pateikta arba gauta informacija
naudojama tik tais tikslais, kuriais ji buvo pateikta arba gauta. Juo
valstybėms narėms nedraudžiama prireikus dalytis šia informacija su
Egiptu ir kitomis valstybėmis narėmis pagal nacionalinę
teisę, naudojant ją vieninteliu tikslu – padėti
susigrąžinti pasisavintą turtą; 
(4)       todėl Reglamentą
(ES) Nr. 270/2011 reikėtų atitinkamai iš dalies pakeisti,
PRIĖMĖ
ŠĮ REGLAMENTĄ:
1 straipsnis
Reglamentas (ES)
Nr. 270/2011 iš dalies keičiamas taip:
(1)                   
5 straipsnis
pakeičiamas taip:
„5 straipsnis
1. Nukrypdamos nuo 2
straipsnio nuostatų, II priede išvardytose interneto svetainėse
nurodytos kompetentingos valstybių narių institucijos gali leisti
nutraukti tam tikrų lėšų arba ekonominių išteklių
įšaldymą, jeigu laikomasi šių sąlygų:
a) dėl lėšų ar
ekonominių išteklių yra arbitražo sprendimas, priimtas iki tos
dienos, kurią 2 straipsnyje nurodytas fizinis ar juridinis asmuo,
subjektas ar organizacija buvo įtraukti į I priedą, arba iki tos
dienos arba vėliau dėl tų lėšų ar ekonominių
išteklių ES priimtas teismo arba administracinis sprendimas, arba priimtas
teismo sprendimas, vykdytinas atitinkamoje valstybėje narėje;
b) lėšos arba ekonominiai
ištekliai bus naudojami tik reikalavimams, kurių vykdymas užtikrintas
tokiu sprendimu arba kurie pripažįstami teisėtais tokiu sprendimu,
tenkinti, laikantis galiojančiais įstatymais ir kitais teisės
aktais, kuriais reglamentuojamos tokius reikalavimus turinčių
asmenų teisės, nustatytų ribų;
c) sprendimas nėra I
priede nurodyto fizinio arba juridinio asmens, subjekto arba organizacijos
naudai;
d) sprendimo pripažinimas
neprieštarauja atitinkamos valstybės narės viešajai tvarkai.
2. Kompetentinga institucija
informuos kitų valstybių narių kompetentingas institucijas ir
Komisiją apie pagal šį straipsnį suteiktą leidimą.“
2 straipsnis
(2)                   
Po 9 straipsnio 2 dalies
įterpiama ši 3 dalis:
„3.        2 dalimi
valstybėms narėms nedraudžiama pagal jų nacionalinę
teisę prireikus dalytis šia informacija su Egiptu ir kitomis
valstybėmis narėmis, naudojant ją vieninteliu tikslu –
padėti susigrąžinti pasisavintą turtą.“
3 straipsnis
Šis reglamentas
įsigalioja kitą dieną po jo paskelbimo Europos Sąjungos
oficialiajame leidinyje.
Šis reglamentas privalomas visas ir tiesiogiai taikomas
visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               OL L 76, 2011 3 22, p. 63
[2]               OL L 76, 2011 3 22, p. 4